弘文天皇

弘文天皇係日本第三十九位天皇，原名大友，又叫伊賀，響671年12月5號至到672年7月23號在位。

佢係天智天皇大仔，叔叔係天武天皇。

經歷 
佢細細個嗰時識好多嘢，好有才幹，因此老豆天智天皇好睇起佢，甚至一度想換咗當時嘅儲君、細佬天武天皇。響671年，佢做咗太政大臣，實際上已經有好大實權。響672年老豆死咗之後，佢同叔叔天武天皇爭皇位，因而發生壬申之亂。佢以近江國做基地，掌握咗實權。響同年七月，佢響瀨田川之戰入面失敗，於是佢就吊頸自殺，終年廿四歲。

認受性 
因為本身叔叔天武天皇係老豆天智天皇冊封嘅儲君，但弘文天皇唔係由天皇冊封嘅儲君，所以弘文天皇嘅天皇身份一直都唔畀人承認。直到1870年，明治天皇承認佢嘅天皇身份，同埋追封佢做弘文天皇。但係到今時今日，依然有好多人唔承認佢係天皇，淨係叫佢做大友皇子或者伊賀皇子。

屋企 
老婆：十市皇女

妾侍：

大仔：
 大女：
 細仔：

日本天皇
自殺政治人